
Directia tehnică
Nr. 674 din 18.01.2024


Raport de specialitate

             Serviciul Public de Alimentare cu Apă şi Canalizare este serviciu public aflat în subordinea Consiliului Local , constituit prin hotărâre de consiliu local în  baza Legii 51/2006 a serviciilor comunitare de utilităţi publice, cu modificările şi completările ulterioare  şi în baza Contractului de gestiune directă, valabil în prezent  nr. 800 din 6 februarie 2019. Astfel, prin HCL nr. 67 din 2008 s-a înfiinţat SPAACS - Serviciul Public de Alimentare cu Apă, Canalizare şi Salubrizare ca serviciu publice de interes local cu personalitate juridică  ce funcţionează sub autoritatea Consiliului Local Marghita .
           Potrivit Ordinului nr. 230 din 30 martie 2022 al Autorităţii Naţionale de  Reglementare pentru Serviciile  Comunitare de  Utilităţi  Publice  privind aprobarea <LLNK 12022     0270HI01   0 12>Metodologiei de ajustare tarifară a preţurilor/tarifelor pentru serviciile publice  de alimentare cu apă şi de canalizare, pe baza strategiei de tarifare aferente planului de afaceri, art 10 prevede :
“ (1)  Măsurile de creştere a eficienţei operării trebuie să cuprindă măsuri de îmbunătăţire a eficienţei utilizării activelor, a eficienţei energetice şi a eficienţei personalului. Impactul implementării acestor măsuri trebuie luat în considerare la realizarea prognozelor costurilor şi veniturilor.
    (2)  Pentru a asigura o operare sustenabilă a infrastructurii, în linie cu bunele practici din sectorul de apă şi apă uzată, operatorii/operatorii regionali trebuie să implementeze un sistem de management al activelor şi să prezinte un plan de management al activelor, care cuprinde, fără a se limita la acestea, componenta de investiţii pentru înlocuirea activelor, conform duratei de viaţă şi gradului de uzură al acestora, şi componenta privind întreţinerea şi reparaţiile curente ale activelor. În lipsa planului de management al activelor, operatorul/operatorul regional trebuie să prezinte un grafic detaliat pentru implementarea acestuia, în perioada de reglementare economică, cu menţionarea de ţinte specifice pentru fiecare localitate din aria de operare şi pe fiecare categorie de active.
    (3)  În cadrul măsurilor de eficienţă ale utilizării activelor, fiecare operator/operator regional trebuie să stabilească măsuri de reducere a pierderilor de apă şi să prezinte:
    a) balanţa apei, elaborată conform metodologiei IWA pentru fiecare sistem de alimentare cu apă, potrivit prevederilor pct. 1.9 şi 5.5 din Normativul NP 133/1-2013 privind proiectarea, execuţia şi exploatarea sistemelor de alimentare cu apă şi de canalizare, dacă pierderile totale de apă de la captare şi până la utilizatori sunt mai mici de 20%, sau bilanţul apei, în situaţia în care pierderile de apă sunt mai mari de 20%, realizat pe bază de măsurători de debite şi presiuni pe tronsoane/secţiuni de control, în conformitate cu prevederile <LLNK 12007     0120DT32  91 10>art. 91-93 şi <LLNK 12007     0120DT32 125 35>art. 125-130 din Regulamentul-cadru al serviciului de alimentare cu apă şi de  canalizare, aprobat prin <LLNK 12007    88 50DT01   0120>Ordinul preşedintelui Autorităţii Naţionale de Reglementare pentru Serviciile Publice de Gospodărie Comunală nr. 88/2007;
    b) programul de investiţii pentru reducerea pierderilor de apă, precum şi strategia de control a pierderilor de apă, în conformitate cu prevederile <LLNK 12007     0120DT32 116  8>art. 116 şi <LLNK 12007     0120DT32 132 35>art. 132-135 din regulamentul-cadru aprobat prin <LLNK 12007    88 50DT01   0120>Ordinul preşedintelui Autorităţii Naţionale de Reglementare pentru Serviciile Publice de Gospodărie Comunală nr. 88/2007;
    c) ţinte de performanţă pentru fiecare an de reglementare privind reducerea pierderilor de apă”
Luând act de solicitarea SPAACS Marghita de a aproba un program de investiţii pentru reducerea pierderilor de apăsi a strategiei de control a pierderilor de apă,
Ţinând cont că din analiza datelor și documentelor aferente bilanţului apei aprobat prin HCL nr. 145 din 27.07.2023 pierderile de apă sunt la nivelul UAT Marghita la un procent de 29% considerăm că este nevoie de o strategie referitoare la managementul pierderilor de apă prin controlul activ al pierderilor și luarea de măsuri pentru reducerea acestor pierderi.
Astfel văzând referatul de aprobare al primarului, ca instrument de motivare al proiectului de hotărâre iniţiat și adresa SPAACS Marghita nr. 62 din 16.01.2024 prin care propune un astfel de plan de investiţii pentru reducerea pierderilor de apă, consider că proiectul de hotărâre este susținut atât legal cât si din punct de vedere al oportunităţii adoptarii lui în şedința ordinară din luna ianuarie 2024. 


Inspector
Ing. Pap Mihai

